|  |
| --- |
| 28. SJEDNICA GRADSKOG VIJEĆA GRADA POŽEGETOČKA 15. DNEVNOG REDAP R I J E D L O G O D L U K EO SUFINANCIRANJU TROŠKOVA LJETOVANJA UČENIKA U DJEČJEM ODMARALIŠTU U BAŠKIPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege Svibanj 2024. |

 

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 601-03/24-01/2

URBROJ: 2177-1-01/01-24-1

Požega, 15. svibnja 2024.

GRADSKOM VIJEĆU GRADA POŽEGE

PREDMET: Prijedlog Odluke o sufinanciranju troškova ljetovanja učenika u dječjem odmaralištu u Baški

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21., 11/22. ) (u nastavku teksta: Statut Grada Požege) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o sufinanciranju troškova ljetovanja učenika u dječjem odmaralištu u Baški.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o sufinanciranju troškova ljetovanja učenika u dječjem odmaralištu u Baški



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 601-03/24-01/2

URBROJ: 2177-1-01/01-24-2

Požega, 15. svibnja 2024.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21., 11/22), Gradonačelnik Grada Požege, dana 15. svibnja 2024. godine, donosi

Z A K L J U Č A K

I. Utvrđuje se Prijedlog Odluke o sufinanciranju troškova ljetovanja učenika u dječjem odmaralištu u Baški kao u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege

2. Pismohrani

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 601-03/24-01/2

URBROJ: 2177-1-02/01-24-3

Požega, \_\_. svibnja 2024.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 39. stavka 1. podstavka 3. Statuta Grada Požege (Službene novine Grada Požege, broj: 2/21., 11/22), Gradsko vijeće Grada Požege, na svojoj 28. sjednici, održanoj \_\_. svibnja 2024. godine, donosi

O D L U K U

o sufinanciranju troškova ljetovanja učenika u dječjem odmaralištu u Baški

1. UVODNE ODREDBE

Članak 1.

Ovom Odlukom o sufinanciranju troškova ljetovanja učenika u dječjem odmaralištu u Baški (u nastavku teksta: Odluka) utvrđuju se korisnici, iznos sufinanciranja, postupak za ostvarivanje prava na sufinanciranje ljetovanja u dječjem odmaralištu u Baški, na otoku Krku, na adresi Emila Geistlicha 44 (u nastavku teksta: Odmaralište u Baški) kojim upravlja trgovačko društvo AURETIS POŽEGA d.o.o., turistička agencija za umjetnost, rekreaciju, edukaciju, turizam i sport, s registriranim sjedištem na adresi Trg Svetog Trojstva 1, 34000 Požega (u nastavku teksta: društvo AURETIS POŽEGA) te obveze navedenog društva u svezi ove Odluke.

Članak 2.

Provođenje ljetovanja sukladno ovoj Odluci obuhvaća organizirano ljetovanje učenika kroz provođenje sportsko-edukativnog programa te čuvanje, brigu i skrb o učenicima koji ljetuju u Odmaralištu u Baški.

II. KORISNICI I IZNOS SUFINANCIRANJA

Članak 3.

Korisnici prava na sufinanciranje troškova ljetovanja u Odmaralištu u Baški su učenici osnovnih škola koji imaju prebivalište na području grada Požege ili učenici koji pohađaju osnovnu školu na području grada Požege (u nastavku teksta: korisnici).

Članak 4.

Korisnici iz članka 3. ove Odluke koji koriste uslugu organiziranog ljetovanja imaju pravo na sufinanciranje troškova ljetovanja u Odmaralištu u Baški, u iznosu koji će Gradonačelnik Grada Požege utvrditi svake godine, posebnom odlukom, ovisno o visini sredstava koja su za tu namjenu osigurana u Proračunu Grada Požege za tekuću godinu.

III. POSTUPAK ZA PRIZNAVANJE PRAVA NA SUBVENCIONIRANJE

Članak 5.

(1) Postupak za priznavanje prava na subvencioniranje ljetovanja pokreće se podnošenjem zahtjeva Upravnom odjelu za društvene djelatnosti Grada Požege (u nastavku teksta: nadležni Odjel).

(2) Zahtjev iz stavka 1. ovoga članka nadležnom Odjelu podnosi društvo AURETIS POŽEGA kojem se obvezno prilaže:

- popis učenika s terminima ljetovanja

- dokaz iz kojeg je razvidno da korisnik ima prebivalište na području grada Požege ili da pohađa osnovnu školu na području grada Požege

- preslike ugovora koji je navedeno društvo sklopilo s roditeljem korisnika.

Članak 6.

(1) Nadležni Odjel, nakon dostavljenog zahtjeva društva AURETIS POŽEGA i provjere priložene dokumentacije, donosi zaključak kojim odobrava sufinanciranje troškova ljetovanja.

(2) Sukladno zaključku iz stavka 1. ovoga članka, Grad Požega i društvo AURETIS POŽEGA, sklopit će ugovor o sufinanciranju troškova ljetovanja kojim će regulirati međusobna prava i obveze.

Članak 7.

Sredstva sufinanciranja iz članka 4. ove Odluke uplaćuju se na račun društva AURETIS POŽEGA d.o.o. na temelju ugovora iz članka 6. stavka 2. ove Odluke i ispostavljenog računa Gradu Požegi.

1. OBVEZE DRUŠTVA AURETIS POŽEGA

Članak 8.

Društvo AURETIS POŽEGA obvezno je nadležnom Odjelu

- omogućiti kontrolu uvjeta iz članka 5. stavka 2. ove Odluke za vrijeme sufinanciranja

- nakon sezone ljetovanja podnijeti izvješće vezano uz sufinanciranje sukladno ovoj Odluci, a najkasnije do 30. studenog, tekuće godine.

1. PRIJELAZANE I ZAVRŠANE OREDBE

Članak 9.

Društvo AURETIS POŽEGA dužno je prijaviti nadležnom Odjelu svaku promjenu koja može utjecati na daljnje sufinanciranje i to u roku osam dana od dana nastanka promjene.

Članak 10.

Ova Odluka stupa snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o sufinanciranju troškova ljetovanja učenika u dječjem odmaralištu u Baški.

1. PRAVNA OSNOVA

Pravna osnova za donošenje predmetne Odluke je u odredbi članka 39. stavka 1. podstavka 3. Statuta Grada Požege (Službene novine grada Požege, broj: 2/21. i 11/22.) kojim je propisano da Gradsko vijeće Grada Požege donosi odluke i druge opće akte kojima se uređuju pitanja iz samoupravnog djelokruga Grada Požege.

1. SADRŽAJ PRIJEDLOGA ODLUKE

Predloženom Odlukom o sufinanciranju troškova ljetovanja učenika u dječjem odmaralištu u Baški (u nastavku teksta: Odluka) utvrđuju se korisnici, iznos sufinanciranja, postupak za ostvarivanje prava na sufinanciranje ljetovanja u dječjem odmaralištu u Baški, na otoku Krku, na adresi Emila Geistlicha 44 kojim upravlja trgovačko društvo AURETIS POŽEGA d.o.o., turistička agencija za umjetnost, rekreaciju, edukaciju, turizam i sport, s registriranim sjedištem na adresi Trg Svetog Trojstva 1, 34000 Požega (u nastavku teksta: društvo AURETIS POŽEGA) te obveze društva vezano uz predloženu Odluku.

Pravo na sufinanciranje troškova ljetovanja može ostvariti učenik koji ima prebivalište na području grada Požege ili koji pohađa osnovnu školu na području grada Požege.

Postupak za priznavanje prava na sufinanciranje provodi Upravni odjel za društvene djelatnosti Grada Požege (u nastavku teksta: nadležni Odjel) temeljem zahtjeva društva AURETIS POŽEGA. Nadležni Odjel, nakon provjere dostavljene dokumentacije, ukoliko su ispunjeni traženi uvjeti, donosi zaključak kojim se odobrava sufinanciranje troškova ljetovanja učenika i temeljem kojeg se sklapa ugovor o sufinanciranju troškova ljetovanja. Sredstva sufinanciranja uplaćuju se na račun društva AURETIS POŽEGA na osnovu sklopljenog ugovora i izdanog računa.

Podnositelj zahtjeva za sufinanciranje dužan je, za vrijeme trajanja sufinanciranja, omogućiti Gradu Požegi kontrolu vezano uz uvjete koji su propisani Odlukom te prijaviti svaku promjenu koja može utjecati na sufinanciranje troškova ljetovanja te o navedenom podnijeti izvješće.

1. FINANCIJSKA SREDSTVA ZA OSTVARIVANJE ODLUKE

 Financijska sredstva za ostvarivanje ove Odluke planirana su u Proračunu Grada Požege za 2024. godinu Programu javnih potreba u socijalnoj skrbi u Gradu Požegi za 2024. godinu, u iznosu od 20.000,00 €.